Пенчо Славейков
Ще да замине от света една…

chitanka.info

Ще да замине от света една

не за живот на тоя свят родена,

и около й скоро тишина

ще да настане, тишина свещена.

В сърце ми святи чувства буди тя,

и святи чувства, и греховни:

тя беше първи цвят на пролетта,

аз клон сломен от страстите световни.

И призори сполетя я слана —

възрадва се душа ми нажалена…

Наоколо ми скоро тишина

ще да настане, тишина свещена.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.